בטרם הטיפול מתבצעת פגישת אבחון עם הרופא המטפל. מטרת הפגישה היא להתרשם ממבנה ומראה השפתיים ולקבוע מהן התוצאות שאליהן את מעוניינת  להגיע. כמו כן הרופא יבדוק לגבי רגישויות, טיפולים שנעשו בעבר ונטייה להרפס בשפתיים. הזרקת חומצה היאלורונית בשפתיים היא טיפול הנמשך לכל היותר חצי שעה. בגלל ריבוי העצבים התחושתיים באזור השפתיים, הפעולה דורשת אלחוש על יד משחה או בזריקות. במהלך הטיפול, חומר המילוי מוזרק לקו תוחם השפה, לשפתיים עצמן, זוויות הפה, קמטוטי השפה – הכל לפי המקרה. ההזרקה מתבצעת באמצעות מחט או קנולה. לאחר הטיפול מומלץ לקרר/לצנן את המקום כדי להקטין את הנפיחות.